07/08/2015 | Administración LocalMunicipal
Oroso
Bases da convocatoria de selección dun administrativo adscrito ao Departamento de Urbanismo do Concello de Oroso, como funcionario/a interino/a así como creación da bolsa de emprego

ANUNCIO Por resolución da Alcaldía do 29/07/2015, aprobaronse as seguintes bases que rexen a convocatoria de selección dun administrativo adscrito ao departamento de Urbanismo do Concello de Oroso, como funcionario/a interino/a así como creación da bolsa de emprego para cubrir prazas de xeito temporal da escala de Administración xeral, subescala administrativa, no Concello de Oroso (artigo 21.1. g) da Lei 7/1985, do 2 de abril, reguladora das bases do réxime local; e artigo 41.14. c) do Real decreto 2568/1986, do 28 de novembro, polo que se aproba o Regulamento de organización, funcionamento e réxime xurídico das entidades locais): RESOLUCIÓN DE ALCALDÍA N.º 732/2015. LOGO DE VER a providencia da Alcaldía do 22 de xullo de 2015, pola que se acorda incoar o correspondente expediente de selección como funcionario/a interino/a con carácter temporal para cubrir unha praza de administrativo adscrito ao departamento de urbanismo do Concello de Oroso, por substitución transitoria da funcionaria titular do posto, que desde o día 30/06/2015 pasou á situación de servizos especiais por mor de ter ocupado un posto de concelleira con dedicación exclusiva noutro concello, así como para a creación dunha bolsa de emprego para cubrir as prazas de xeito temporal que se poidan producir no citado posto. LOGO DE VER os informes favorables de Secretaría e da Intervención do Concello. TENDO EN CONTA as facultades que me confire o artigo 21.1. g) da Lei 7/1985, do 2 de abril, reguladora das bases do réxime local; e o artigo 41.14. c) do Real decreto 2568/1986, do 28 de novembro, polo que se aproba o Regulamento de organización, funcionamento e réxime xurídico das entidades Locais, con esta data RESOLVO: PRIMEIRO.–APROBAR as bases que rexen na convocatoria de selección dun/dunha administrativo/a como funcionario/a interino/a así como creación de bolsa de emprego para cubrir prazas de xeito temporal, no Concello de Oroso (artigo 91 da Lei 7/1985, do 2 de abril, reguladora das bases do réxime local e artigo 10 da Lei 7/2007, do 12 de abril, do Estatuto Básico do Empregado Público). BASES QUE REXERÁN A CONVOCATORIA PARA A SELECCIÓN DUNHA PRAZA DE ADMINISTRATIVO NA ÁREA DE URBANISMO COMA FUNCIONARIO INTERINO E CREACIÓN DE BOLSA DE EMPREGO PARA CUBRIR PRAZAS DE XEITO TEMPORAL DA ESCALA DE ADMINISTRACIÓN XERAL, SUBESCALA ADMINISTRATIVA, NO CONCELLO DE OROSO 1.º.–Obxecto da convocatoria. É obxecto da presente convocatoria a selección dun funcionario interino para a cobertura dunha praza en substitución do titular da mesma que se atopa na actualidade en situación administrativa de Servicios Especiais, tendo as seguintes características na relación de postos de traballo (RPT) do Concello de Oroso: ● Funcionario de Escala de administración xeral, Subescala administrativa, denominación Administrativo, clave 03.00.03 adscrito ao departamento de Urbanismo do Concello de Oroso, grupo C1, nivel 20. A duración da relación interina será ata que se produza a reincorporación da persoa titular da praza ou ata que aconteza algunha das outras circunstancias previstas no artigo 24.2 da lei 2/2015, do 29 de abril, do emprego público de Galicia. Nestes casos o funcionario interino que viña ocupando cesará do seu posto sen dereito a indemnización de ningún tipo e a ningunha reserva da praza que ocupou de forma interina, nin ningún outro dereito ou relación especial algunha sobre a praza que se convoca. Igualmente é obxecto da presente convocatoria a creación dunha bolsa de emprego para proceder á provisión temporal de prazas mediante o nomeamento de funcionarios interinos da Escala de Administración Xeral, subescala administrativa, polos motivos sinalados no artigo 10.1 b) c) e d) da Lei 7/2007 do estatuto básico do empregado público e artigo 23.2 b) c) e d) da lei 2/2015 do emprego público de Galicia, é dicir, para a substitución temporal dos titulares ou eventualmente dos seus substitutos, en tanto en canto non se reincorporen á súa praza, a execución de programas de carácter temporal e o exceso ou acumulación de tarefas por un prazo máximo de seis meses, dentro dun período de doce meses.2.º.–Funcións da praza. Serán funcións da praza as establecidas na correspondente ficha da relación de postos de traballo do Concello de Oroso para a citada praza: Responsabilidades xerais: – Colaboración e apoio na xestión dos expedientes, na organización do servicio e, especialmente no seguimento dos asuntos. – Trámite de expedientes e documentos. – Asume a responsabilidade da organización do arquivo de oficina ou da unidade administrativa. Tarefas máis significativas: – Colabora na obtención e aportación de datos en informes, propostas, expedientes, traballos varios, etc. – Controla, e realiza de se-lo caso, o seguimento, arquivo e rexistro de expedientes, documentación, etc. – Redacta acordos ou resolucións de conformidade cos modelos que sexan facilitados pola Secretaría do Concello ou outros postos con facultades de asesoramento xurídico ou Xefaturas de departamentos. – Redacta oficios simples ou de certa complexidade. – Manexa terminais, tratamentos de textos, calculadoras, máquinas de escribir, etc. – Realiza operacións concretas como cumprimentar impresos; efectuar, verificar ou comprobar liquidacións; levar a cabo cálculos de complexidade media. – Informa e atende ó público, en defecto de auxiliares e subalternos. – Demais tarefas, en cada departamento, legalmente encomendadas á súa subescala.3.º.–Procedemento de selección. Será o de Oposición, quenda libre.4.º.–Requisitos para participar no proceso selectivo. a) Ser español ou nacional dun Estado membro da Unión Europea ou de calquera daqueles Estados ós que en virtude de tratados internacionais celebrados pola Unión Europea e ratificados por España, sexa de aplicación a libre circulación de traballadores nos termos establecidos na normativa vixente, ademais, consonte co disposto no artigo 57 da Lei 7/2007, do 12 de abril, do Estatuto Básico do empregado público, tamén poderán acceder á praza os estranxeiros que reúnan a condición de cónxuxes de españois ou de nacionais doutros estados membros da Unión Europea, sempre que non estean separados de dereito, e os seus descendentes e os do seu cónxuxe –sempre que non estean separados de dereito– menores de 21 anos ou maiores que vivan ás súas expensas. b) Ter cumprido a lo menos 16 anos de idade. c) Estar en posesión ou en condición de obtela na data de terminación do prazo de presentación de instancias da titulación de bacharelato superior, Formación Profesional de 2.º grao ou titulacións equivalentes ou superiores que habiliten para o acceso á praza convocada. As titulacións non expedidas en España deberán estar debidamente convalidadas polo Ministerio de Educación e Ciencia do Estado español. d) Non padecer enfermidades nin eiva física que lle incapacite para o desenvolvemento das correspondentes funcións propias do posto de traballo. e) Non atoparse separado mediante expediente disciplinario do servizo de calquera das administracións públicas e dos órganos constitucionais ou estatutarios das Administracións públicas ou dos órganos constitucionais ou estatutarios das Comunidades Autónomas, nin atoparse en inhabilitación absoluta ou especial para cargos públicos por resolución xudicial, para o acceso ao corpo ou escala de funcionario ou para exercer funcións semellantes ás que desenvolvían no caso de persoal laboral, no que houbese sido separado ou inhabilitado. No caso de ser nacional doutro Estado, non atoparse inhabilitado ou en situación equivalente nin ter sido sometido a sanción disciplinaria ou equivalente que impida, no seu Estado, nos mesmos termos o acceso ao emprego público. f) Posuír a capacidade funcional para o desenvolvemento das tarefas habituais da praza á que se aspira, sen que se padeza enfermidade ou limitación física ou psíquica incompatibles coas funcións do posto. A condición de discapacitado e a súa compatibilidade acreditarase coa oportuna certificación. Os aspirantes con discapacidade farán constar na súa instancia se precisan adaptación para as probas.5.º.–Publicidade. As bases do presente proceso selectivo publicaranse integramente no taboleiro de anuncios do Concello, na páxina web do concello de Oroso así coma no Boletín Oficial da Provincia de A Coruña e igualmente facilitarase unha copia destas na Oficina do Rexistro Xeral do Concello. Publicarase un anuncio da convocatoria do proceso selectivo no Boletín Oficial da Provincia de A Coruña e no taboleiro de anuncios do Concello. Os resultados das probas, as convocatorias de exames, citacións e emprazamentos aos aspirantes, así coma calquera actuación do tribunal cualificador levaranse a cabo unicamente a través do taboleiro de anuncios do concello, medio exclusivo de notificación aos interesados de conformidade co previsto no artigo 59.6 b) da lei 30/1992 de réxime xurídico das administracións públicas e procedemento administrativo común, salvo que estas bases dispoñan expresamente o contrario, sen perxuicio da súa publicación complementaria na páxina web do concello.6.º.–Presentación de instancias. Os que desexan tomar parte no procedemento selectivo, presentarán a solicitude no modelo oficial que figura como anexo II a estas bases. Na solicitude manifestarán que reúnen todos e cada un dos requisitos da presente convocatoria e comprometeranse no caso de obter a praza, a prestar xuramente ou promesa de conformidade co RD 70/1979, así como no seu caso, declaración responsable de posuír os certificados e titulacións necesarios para quedar exentos das probas cuarta e quinta do proceso selectivo. As solicitudes dirixiranse ao Sr. alcalde da Corporación Municipal, e presentaranse no rexistro xeral do Concello ou en calquera dos lugares establecidos no artigo 38.4 da Lei 30/92, no prazo de 20 días naturais, contados desde o día seguinte ao da publicación da convocatoria no BOP, acompañarase da seguinte documentación: – Xustificante de pagamento da taxa por dereitos de exame, que de conformidade coa ordenanza fiscal reguladora queda establecida en 25,00 €. O pagamento farase nas contas bancarias do Concello no modelo de autoliquidación dispoñible na web do Concello de Oroso e nas oficinas municipais.7.º.–Admisión de aspirantes. Logo de rematar o prazo de presentación de instancias a Alcaldía ditará resolución no prazo máximo dun mes, contendo: 1. A lista de aspirantes admitidos e excluídos con expresión dos motivos da exclusión.2. A designación do tribunal cualificador.3. Lugar e data da realización da primeira proba. A resolución publicarase nos termos do parágrafo seguinte no Boletín Oficial da Provincia e íntegra no taboleiro de edictos da Corporación, concedéndose un prazo de 10 días hábiles, a partir do seguinte ao da publicación do anuncio no Boletín Oficial da Provincia para a corrección por parte de quen fose excluído dos defectos aos que alude o artigo 71 da Lei 30/1992, do 26 de novembro. A publicación da dita resolución no Boletín Oficial da Provincia será determinante, así mesmo, a para efectos de posibles impugnacións e recursos, de conformidade co previsto na mencionada Lei. O anuncio publicado no BOP conterá exclusivamente a indicación de que as listas certificadas completas de admitidos e excluídos encontraranse expostas ao público no taboleiro de edictos da Corporación xunto coa composición do Tribunal cualificador, o lugar e data de realización das probas, e o réxime de recursos. A dita lista elevarase a definitiva polo transcurso do prazo de reclamacións, se non as houbese; no caso contrario exporase de novo a resolución que aprobe a lista definitiva, no mesmo lugar que cá provisional, sen necesidade de novo anuncio nos diarios oficiais, nun prazo máximo dun mes a partir da finalización do prazo de reclamacións.8.º.–Tribunal de selección. Consonte cos artigos 55 e 60 da Lei 7/2007, do Estatuto básico do empregado público, co Real decreto 896/1991, polo que se establece as regras básicas e os programas mínimos aos que teñen que axustarse os procedementos de selección dos funcionarios na administración local e co artigo 11 do Regulamento xeral de ingreso do persoal ao servizo da Administración Xeral do Estado aprobado por Real decreto 364/1995, o tribunal terá unha composición mínima de cinco membros e contará cos seguintes membros: ● Presidente: un funcionario pertencente ao grupo de clasificación profesional de titulación igual ou superior á esixida para o acceso á praza convocada ou quen legalmente a substitúa. ● Secretario/a: o da Corporación ou quen legalmente a substitúa. ● Tres funcionarios de carreira pertencentes ao grupo de clasificación profesional de titulación igual ou superior ou esixido para o acceso á praza convocada ou quen legalmente os substitúa. Os integrantes do tribunal deberán absterse de formar parte deste, cando concorran as circunstancias previstas no artigo 29 da Lei 30/1992, notificándoo á autoridade convocante, ou cando tiveran realizado tarefas de preparación a probas selectivas semellantes á aquí convocada nos cinco anos anteriores á publicación desta convocatoria. Os aspirantes, igualmente, poderán recusar aos membros do Tribunal de acordo co artigo 29 da mencionada Lei. O tribunal non poderá constituírse, nin actuar sen a presenza, cando menos, de mais da metade dos seus membros, titulares ou suplentes, indistintamente. En todo caso requírese a asistencia do/a Presidente/a e do Secretario/a ou dos que legalmente os substitúan. O tribunal resolverá por maioría de votos dos seus membros presentes, todas as dúbidas e propostas que se produzan para a aplicación das normas contidas nestas bases, e estará facultado para resolver as cuestións que poidan suscitarse durante a realización das probas, así como adoptar as medidas necesarias para garantir a debida orde nas mesmas. As resolucións do tribunal vincularán á Administración sen prexuízo de que esta, de ser o caso, poida proceder á súa revisión de acordo co previsto no artigo 102 e seguintes da Lei 30/1992, do 26 de novembro, de réxime xurídico das administracións públicas e procedemento administrativo común. O tribunal poderá solicitar o asesoramento de expertos ou especialistas que determine. Asemade o tribunal, se o estima preciso ou conveniente poderá dispoñer a incorporación ós seus traballos de asesores ou especialistas que actuarán como colaboradores do tribunal exclusivamente no exercicio das súas especialidades técnicas. Estes asesores tamén terán dereito á correspondente compensación económica. O tribunal resolverá tódalas dúbidas que puideran xurdir na aplicación destas normas así como o que se deba facer nos casos non previstos nas mesmas, sen prexuízo do que se sinala respecto ao réxime de recursos e revisión de exames.9.º.–Procedemento de selección. FASE DE OPOSICIÓN: A oposición constará de cinco exercicios, eliminatorios cada un deles, de modo que non poderán pasar ao seguinte exercicio os aspirantes que non alcanzaran a cualificación mínima establecida para cada un deles. Os exercicios, probas e lecturas de exercicios escritos practicaranse nun chamamento único, sendo excluído do proceso selectivo quen non compareza, calquera que sexa a causa, salvo previsión normativa específica de rango superior. Primeira proba Obrigatoria e eliminatoria. Consistirá en contestar, no prazo máximo dunha hora e carto, un cuestionario tipo test de 75 preguntas, con cinco de reserva adicionais, con catro respostas alternativas e unha soa correcta, sobre o contido do programa especificado no anexo I da convocatoria. Cada tres respostas incorrectas anularán unha resposta correcta. O exercicio será cualificado de apto ou non apto. Serán eliminados aqueles aspirantes que non sexan cualificados de aptos. Corresponderá ao tribunal determinar o número de respostas correctas necesarias para ser cualificado como apto, co obxectivo de garantir na medida do posible a cobertura da praza e a creación da bolsa de emprego con aspirantes con coñecementos suficientes e ao mesmo tempo a axilidade do proceso selectivo. Segunda proba Obrigatoria e eliminatoria. Consistirá en desenvolver por escrito, no prazo máximo de dous horas, catro cuestións sobre aspectos relacionados cos temas comprendidos no Anexo da convocatoria, dous da parte xeral e dous da parte especial. Valorarase neste exercicio a corrección das respostas e a capacidade de redacción e síntese. O exercicio será cualificado de 0 a 10 puntos, e será preciso alcanzar un mínimo de cinco puntos para superalo. Serán eliminados/as aqueles/as aspirantes que non o obteñan. Corresponderá ao tribunal determinar o nivel de coñecementos esixido para acadar a puntuación mínima. Terceira proba Obrigatoria e eliminatoria, de carácter práctico. Consistirá en demostrar coñecementos de réxime xurídica das administracións públicas e especificamente do réxime local, así coma de dereito urbanístico a través de exercicios prácticos propostos polo tribunal a desenvolver durante un período máximo de unha hora e trinta minutos. Os aspirantes poderán acudir provistos de normativa en formato papel sen comentarios e sen que poidan acompañarse de libros de formularios ou manuais. O exercicio será cualificado de 0 a 10 puntos, e será preciso alcanzar un mínimo de 5 puntos para superalo. Serán eliminados aqueles aspirantes que non a obteñan. Corresponderá ao tribunal determinar o nivel de coñecementos esixido para acadar a puntuación mínima. Cuarta proba Consistirá en demostrar coñecementos de informática de nivel usuario sobre o sistema operativo “Windows” e o paquete ofimático “Office” a través de exercicios prácticos propostos polo tribunal a desenvolver cun ordenador durante un período máximo de unha hora. Terá carácter obrigatorio, e eliminatorio, agás para aqueles aspirantes que na solicitude de admisión no proceso selectivo declarasen estar en posesión da certificación galega de competencias dixitais en ofimática regulada no Decreto 218/2011 da Xunta de Galicia, ou estar en condicións de obtela coma máximo á data de remate de presentación de instancias, e presentasen a correspondente xustificación no prazo previsto na base 10.ª se fosen propostos. O exercicio será cualificado de apto ou non apto. Serán eliminados aqueles aspirantes que non sexan cualificados de aptos. Corresponderá ao tribunal determinar o nivel de coñecementos esixido para acadar a cualificación de aptos. Quinta proba Coñecemento de galego. Consistirá na tradución directa e/ou inversa de un ou varios textos, en castelán ou galego, facilitados polo tribunal, nun tempo máximo de 30 minutos. Terá carácter obrigatorio, e eliminatorio, agás para aqueles opositores que na solicitude de admisión no proceso selectivo declarasen estar en posesión do certificado CELGA nivel 4 ou de ter superados os estudos conducentes á obtención da validación do nivel de competencia en lingua galega equivalente ao CELGA 4 segundo a Orde do 16 de xullo de 2007 da Consellería de Cultura, Educación e Ordenación Universitaria, modificada pola ORDE do 10 de febreiro de 2014, ou estar en condicións de obtelos coma máximo á data de remate de presentación de instancias e presentasen a correspondente xustificación no prazo previsto na base 10.ª se fosen propostos. O exercicio será cualificado de apto ou non apto. Serán eliminados aqueles aspirantes que non sexan cualificados de aptos. Corresponderá ao tribunal determinar o nivel de coñecementos esixido para acadar a cualificación de aptos. Cualificación final. A cualificación definitiva da oposición será o resultado da suma das puntuacións outorgadas polo tribunal en cada un dos exercicios que compoñen a fase de oposición. De tal xeito, despois de rematar as probas, o tribunal proporá o nomeamento do aspirante que, na suma total das puntuacións asignadas na oposición obtivera a maior puntuación. No caso de empate terá preferencia aquel aspirante que teña obtido unha maior puntuación na terceira proba; en caso de persistir o empate aquel que tivera obtido un maior número de respostas correctas na primeira proba. Se pese a isto persistise o empate resolverase mediante sorteo público ante o tribunal. O tribunal non poderá declarar que superaron o proceso selectivo un número superior de aspirantes ao de prazas convocadas.10.º.–Lista de aprobados e presentación de documentos. Finalizado o proceso selectivo o tribunal fará públicas no taboleiro de edictos do concello, a relación definitiva dos aspirantes aprobados indicando o seu DNI e pola orde da puntuación obtida. Esta relación presentarase ao Sr. alcalde coa proposta do candidato que obtivese maior puntuación para o nomeamento de funcionario interino. O aspirante proposto, achegará no prazo máximo de 10 días naturais, contados a partir da publicación da lista de aprobados no taboleiro de edictos, os documentos seguintes: 1.º.–Fotocopia (que deberá presentar xunto co orixinal para a súa compulsa) do Documento Nacional de Identidade ou documento equivalente de estranxeiría.2.º.–Fotocopia (que deberá presentar xunto co orixinal para a súa compulsa) do título académico esixido na base 4.ª ou no seu defecto, o xustificante de ter aboado os dereitos para a súa expedición.3.º.–No caso de haber declarado a súa posesión, fotocopia (que deberá presentar xunto co orixinal para a súa compulsa) do certificado CELGA nivel 4 ou a validación do nivel de competencia en lingua galega equivalente ao CELGA 4 segundo a Orde do 16 de xullo de 2007 da Consellería de Cultura, Educación e Ordenación Universitaria, modificada pola ORDE do 10 de febreiro de 2014 expedidos polos organismos e autoridades previstos na devandita Orde.4.º.–No caso de haber declarado a súa posesión, fotocopia (que deberá presentar xunto co orixinal para a súa compulsa) da certificación galega de competencias dixitais en ofimática regulada no Decreto 218/2011 da Xunta de Galicia expedida pola Axencia para a Modernización Tecnolóxica de Galicia.5.º.–Declaración xurada de non ter sido separado mediante expediente disciplinario do servizo de calquera das administracións públicas ou dos órganos constitucionais ou estatutarios das comunidades autónomas nin atoparse en inhabilitación absoluta ou especial para empregos ou cargos públicos por resolución xudicial. No suposto de ser nacional doutro Estado, declaración xurada ou promesa de non atoparse inhabilitado ou en situación equivalente, nin ter sido sometido a sanción disciplinaria ou equivalente que impida no seu Estado, o acceso ó emprego público.6.º.–Declaración xurada de non atoparse incurso en ningunha causa de incapacidade e incompatibilidade de conformidade coa lexislación vixente e referido ao momento da súa toma de posesión. No mesmo prazo sinalado para a presentación da documentación, o aspirante seleccionado someterase a recoñecemento médico polos servizos do Concello, para acreditar que non padece enfermidade ou defecto físico nin psíquico que impida o desempeño das correspondentes funcións. Os aspirantes que fagan valer a súa condición de persoas con discapacidade deberán presentar certificado dos órganos competentes do Ministerio de Traballo e Seguridade Social que acredite tal condición e igualmente deberán presentar certificado dos citados órganos ou da administración sanitaria acreditativo da compatibilidade do desenvolvemento das tarefas e funcións correspondentes. A non presentación dentro do prazo fixado da documentación esixida nesta base ou non sometemento ao recoñecemento médico esixido e agás nos casos de forma maior, ou cando do exame da mesma dedúzase que carecen dalgún dos requisitos sinalados na base 4.ª, suporá que o aspirante non poderá ser nomeado funcionario interino e quedarán anuladas as actuacións, sen prexuízo da responsabilidade en que houberan incorrido por falsidade na solicitude de participación. Neste caso procederá a requirírselle a documentación ao aspirante que tivera quedado en segunda posición concedéndolle idéntico prazo para que proceda a presentala.11.º.–Nomeamento e toma de posesión. Rematado o proceso selectivo e presentada a documentación polo interesado o Sr. alcalde efectuará o nomeamento, a favor do candidato proposto, como funcionario interino. O nomeamento deberá ser notificado ao interesado, o cal deberá tomar posesión dentro do prazo máximo de tres días hábiles (no se computará no seu caso o sábado), contado desde a data de notificación, tendo en conta que dito nomeamento realizarase con carácter de interinidade por substitución transitoria da titular. O cese do funcionario interino seleccionado realizarse producirase pola causas indicada na base 1.ª das presentes bases. A resolución de nomeamento deberá igualmente ser publicada no BOP e no taboleiro do Concello co réxime de recursos que proceda.12.º.–Creación dunha bolsa de emprego. Crearase unha bolsa de emprego forma da pola lista de aspirantes que logo de superar as probas da fase de oposición non obtiveran praza, ordenados de maior a menor puntuación, incluíndose no primeiro posto o aspirante nomeado no presente proceso selectivo. É condición inescusable para a pertenza á devandita bolsa o mantemento durante a vixencia desta dos requisitos relacionados na base 4.ª das presentes bases. Os que formen parte da mesma poderán ser chamados (sempre respectando a orde da lista), para cubrir postos de traballo de administrativo de administración xeral, nos casos sinalados no artigo 10.1 b) c) e d) da Lei 7/2007 do estatuto básico do empregado público e artigo 23.2 b) c) e d) da lei 2/2015 do emprego público de Galicia, é dicir, para a substitución temporal dos titulares ou eventualmente dos seus substitutos, en tanto en canto non se reincorporen á súa praza, a execución de programas de carácter temporal e o exceso ou acumulación de tarefas por un prazo máximo de seis meses, dentro dun período de doce meses. Unha vez detectada a situación de necesidade de cubrir temporalmente unha praza, e elaborado o correspondente expediente no que se acreditará o cumprimento dos supostos expostos no parágrafo anterior así como a existencia de crédito orzamentario, a Alcaldía procederá ao chamamento sucesivo dos aspirantes por orde de lista, debendo os interesados manifestar o seu interese por escrito no prazo máximo improrrogable de dous días hábiles dende a notificación da oferta por parte do Concello de Oroso, transcorrido o cal entenderase que renuncia e pasarase ao chamamento do seguinte da lista. A notificación practicarase exclusivamente mediante a publicación da oferta no taboleiro de anuncios e na páxina web do Concello, sen prexuízo de que se intente proceder a contactar co interesado por vía telefónica polo menos dúas veces en horas distintas en horario de mañá, do cal quedará a debida constancia no expediente mediante informe emitido polo funcionario que realice os intentos. No caso de manifestar o seleccionado o seu interese, deberá presentar a documentación relacionada na base 10.ª, se non o fixera anteriormente, no prazo indicado na citada base. Cando un dos aspirantes incluídos na lista fose chamado para ocupar un posto, ao rematar o período de prestación de servizos recuperará o seu lugar inicial na mesma de xeito que poderá ser chamado novamente para outra interinidade. A renuncia, ou a non presentación da aceptación da oferta e da documentación esixida en prazo implicará que o interesado pasará a ocupar o último lugar da lista. Os integrantes da bolsa poderán en calquera momento comunicar a renuncia definitiva á integración nesta, mediante solicitude por escrito que terá que ir dirixida ao alcalde-presidente da Corporación. A duración desta bolsa de emprego terá unha validez de cinco anos contados dende a publicación das presentes bases no Boletín Oficial da Provincia, ou, no seu defecto, ata que todos os interesados que figuren nela non manifesten interese nunha oferta de traballo concreto ou presenten a súa renuncia.13.º.–Dereitos de exame. Conforme ao previsto no artigo 6 da Ordenanza fiscal reguladora da taxa por dereitos de exame do Concello de Oroso publicada no BOP n.º 245, do 25/10/2006, os aspirantes terán que aboar unha taxa de 25,00 € para poder participar no presente proceso selectivo. A taxa esixirase en réxime de autoliquidación, debendo os/as aspirantes practicala nos impresos habilitados ó efecto pola administración municipal, que se poderán obter na páxina web do Concello de Oroso ou nas oficinas municipais, e realizar o ingreso na entidade bancaria autorizada, o que se deberá acreditar no momento de presentar a correspondente instancia de participación no proceso selectivo. A solicitude non se tramitará mentres non se faga efectivo o importe da taxa, nos termos previstos na ordenanza fiscal. Cando por causas non imputables ó suxeito pasivo, a actividade técnica e/ou administrativa que constitúe o feito impoñible desta taxa non se realice, procederá a devolución do importe correspondente. Por tanto, non procederá a devolución algunha dos dereitos de exame nos supostos de exclusión das probas selectivas por causas imputables ao interesado.14.º.–Recursos. Contra a resolución de alcaldía que aprobe as presentes bases, que pon fin á vía administrativa, poderase interpoñer un recurso contencioso-administrativo ante os Xulgados do Contencioso-Administrativo de A Coruña, no prazo de dous meses contados dende o día seguinte ao da publicación do anuncio do proceso selectivo no Boletín Oficial da Provincia da Coruña, segundo o art.46.1 da Lei 29/1998, do 13 de xullo, da xurisdición contencioso-administrativa. Así mesmo poderase interpoñer un recurso potestativo de reposición ante o alcalde-presidente, no prazo dun mes contado a partir do día seguinte ao da publicación do anuncio do proceso selectivo no Boletín Oficial da Provincia da Coruña (artigos 116, 117 e 48 da Lei 30/92, do 26 de novembro, de réxime xurídico das administracións públicas e do procedemento administrativo común). No caso de que se interpoña o recurso potestativo de reposición, ata que sexa resolto expresamente ou se produza a desestimación presunta, non se poderá interpoñer o recurso contencioso-administrativo (artigo 116 da Lei 30/92, do 26 de novembro, de réxime xurídico das Administracións públicas e do procedemento administrativo común). Sen prexuízo do establecido no parágrafo anterior; as solicitudes de revisión de exame que poidan presentarse polos aspirantes serán consideradas como solicitudes de acceso ao expediente ao abeiro do previsto no artigo 35 da Lei 30/1992, do 26 de novembro, de réxime xurídico das administracións públicas e procedemento administrativo común, sendo a única obriga para o Tribunal de Selección a de expoñer os criterios técnicos xerais que se tiveron en conta para a obtención da puntuación. Contra os acordos, actas e valoracións realizadas polo Tribunal de Selección caberá a posibilidade de interpoñer recurso de alzada de conformidade co previsto nos artigos 114 e 115 da Lei 30/1992, do 26 de novembro, de réxime xurídico das administracións públicas e procedemento administrativo común, ante a Alcaldía-Presidencia da Corporación.15.º.–Normativa de aplicación. En todo o non previsto nas presentes bases estarase ao disposto na Lei 7/1985, do 2 de abril, reguladora de bases de réxime local; Real decreto lexislativo 781/1986, do 18 de abril, polo que se aproba o texto refundido das disposicións vixentes en materia de réxime local, Lei 5/1997, do 22 de xullo, de Administración Local de Galicia; Lei 30/1992, do 26 de novembro, de réxime xurídico das administracións públicas e procedemento administrativo común, e Lei 2/2015, do 29 de abril, de emprego público de Galicia, así como a restante normativa de desenvolvemento da lexislación indicada. ANEXO I.–TEMARIO PARTE XERAL Tema 1. A Constitución Española de mil novecentos setenta e oito. Estrutura e principios xerais. Dereitos e deberes fundamentais dos españois. A súa garantía e suspensión. O Tribunal Constitucional: composición e funcións. A reforma da Constitución. Tema 2. A Organización do Estado na Constitución: organización institucional ou política e organización territorial. O Estatuto de Autonomía de Galicia. A Coroa. As Cortes Xerais: referencia ao Defensor do Pobo e ao Tribunal de Contas. Tema 3. O Goberno e a Administración. Relacións do Goberno coas Cortes Xerais. O Poder Xudicial: principios constitucionais. O Consello Xeral do Poder Xudicial. O Ministerio Fiscal. Tema 4. O ordenamento xurídico-administrativo. O dereito comunitario: regulamentos, directivas e decisións. A Constitución. A Lei: as súas clases. Os Tratados Internacionais. O regulamento: concepto e clases. A potestade regulamentaria. A potestade regulamentaria das Entidades locais: Regulamentos e Ordenanzas. Procedemento de elaboración. O Regulamento orgánico. Os Bandos. Tema 5. A relación xurídico-administrativa. Concepto. Suxeitos: a Administración e o administrado. Capacidade e representación. Dereitos do administrado e intereses lexítimos. Os actos xurídicos do administrado. Tema 6. O procedemento administrativo: concepto e clases. A súa regulación no Dereito positivo: principios informadores. As fases do procedemento administrativo: iniciación, ordenación, instrución e terminación. A obrigación de resolver e o réxime do silencio administrativo. Tema 7. O acto administrativo: concepto, clases e elementos. Motivación e forma. A notificación: contido, prazo e práctica. A notificación defectuosa. A publicación. A aprobación por outra Administración. A demora e retroactividade da eficacia. Tema 8. Eficacia dos actos administrativos. Executividade e execución forzosa. Suspensión. Validez e invalidez do acto administrativo. Supostos de nulidade de pleno dereito e anulabilidade. Convalidación, conservación e conversión. Tema 9. Revisión dos actos administrativos. Revisión de oficio. Os recursos administrativos: principios xerais. O recurso de alzada. O recurso potestativo de reposición. O recurso extraordinario de revisión. As reclamacións administrativas previas ao exercicio de accións civís e laborais. Procedementos substitutivos dos recursos administrativos: conciliación, mediación e arbitraxe. Tema 10. A coacción administrativa: o principio de autotutela executiva. A execución forzosa dos actos administrativos: os seus medios e principios de utilización. A coacción administrativa directa. A vía de feito. Tema 11. A potestade sancionadora: concepto e significado. Principios do exercicio da potestade sancionadora. O procedemento sancionador e as súas garantías. Medidas sancionadoras administrativas. Especial referencia á potestade sancionadora local. Tema 12. Formas da acción administrativa, con especial referencia á Administración Local. A actividade de Fomento: as subvencións e normativa aplicable. A actividade de Policía: as licenzas e autorizacións administrativas, as súas clases. O Servizo Público Local: formas de xestión do servizo público local. Tema 13. A responsabilidade da Administración Pública: evolución histórica e situación actual. Os orzamentos da responsabilidade. Danos resarcibles. A acción e o procedemento administrativo en materia de responsabilidade. A responsabilidade patrimonial das autoridades e persoal ao servizo das Administracións públicas. Tema 14. Réxime xurídico dos contratos das Administracións públicas: Requisitos dos contratos. A Administración contratante: Entes incluídos e excluídos do ámbito da Lei de Contratos do Sector Público; o órgano de contratación. O contratista: capacidade, solvencia, prohibicións, clasificación. Tema 15. A selección do contratista, actuacións previas á contratación. Procedementos, formas e criterios de adxudicación. Garantías. Perfeccionamento e formalización do contrato. Tema 16. Execución e modificación dos contratos. Prerrogativas da Administración. A revisión de prezos. Extinción do contrato. Clases de contratos administrativos: contrato de obras, de xestión de servizos públicos e de subministros. Outros contratos administrativos. Tema 17. O Réxime local: significado e evolución histórica. A Administración Local na Constitución. O principio de autonomía local. O Municipio: concepto e elementos. Alteracións de termos municipais. Lexislación básica e lexislación autonómica. A poboación municipal. O Padrón de habitantes. O estatuto dos veciños. Dereitos dos estranxeiros. A Provincia. Outras entidades locais: as comarcas, mancomunidades e áreas metropolitanas. Tema 18. A organización municipal. Órganos necesarios e competencias: o alcalde, tenentes de alcalde, o Pleno e a Xunta de Goberno Local. Órganos complementarios: Comisións Informativas e outros órganos. Os grupos políticos. A participación veciñal na xestión municipal. Os Municipios de gran poboación. Tema 19. As competencias municipais. Os servizos mínimos municipais. Funcionamento dos órganos colexiados locais: réxime de sesións e acordos. Actas e certificacións de acordos. As resolucións do presidente da Corporación. O acceso dos concelleiros á información. Tema 20. Administración electrónica. Tramitación telemática de expedientes. Lexislación en materia de protección de datos de carácter persoal. Lexislación en materia de transparencia. Políticas de igualdade na Administración Pública. PARTE ESPECIAL Tema 20. Especialidades do procedemento administrativo local. O Rexistro de Entrada e Saída de Documentos: requisitos na presentación de documentos. Comunicacións e notificacións. Tema 21. A intervención administrativa na propiedade privada. A expropiación forzosa. Suxeitos, obxecto e causa. O procedemento xeral. Garantías xurisdicionais. A reversión expropiatoria. Tramitación de urxencia. Procedementos especiais. Tema 22. O patrimonio das entidades locais. Bens de dominio público e bens patrimoniais: concepto, natureza e elementos. Afectación e mutacións demaniais. Utilización: reserva e concesión. Tema 23. Prerrogativas e potestades das entidades locais en relación cos seus bens. Os bens comunais. O inventario. Os montes veciñais en man común. Tema 24. O persoal ao servizo das Corporacións Locais: Clases e réxime xurídico. Réxime xurídico do persoal funcionario das Entidades Locais: dereitos, deberes, réxime disciplinario. Situacións administrativas do persoal funcionario. Dereitos económicos e seguridade social. Réxime de incompatibilidades. Tema 25. As Facendas Locais: réxime xurídico. Clasificación dos ingresos. As ordenanzas fiscais. Réxime de aprobación. Os impostos locais. Clases e réxime xurídico. Tema 26. Réxime urbanístico da propiedade do solo: principios xerais. Clases de solo e principais características das mesmas na lexislación estatal e autonómica de Galicia. Tema 27. O Planeamento urbanística na lexislación autonómica de Galicia: significado e clases de plans. Procedemento de elaboración e aprobación. Iniciativa e colaboración dos particulares. Publicidade. Efectos da aprobación dos plans. Modificación e revisión dos plans. Tema 28. Plan de desenvolvemento á luz da normativa autonómica de Galicia. Plans Parciais. Estudos de Detalle. Plan de Reforma Interior. O plan especial. As Ordenanzas Urbanísticas. Tema 29. Execución do plan. Presupostos de execución. Os diversos sistemas de actuación: elección do sistema. O principio de equidistribución e as súas técnicas: áreas de repartición e unidade de execución. Aproveitamento medio e tipo. O programa de actuación. O proxecto de urbanización. Tema 30. O sistema de compensación e asimilados na normativa autonómica. Estatutos e bases de actuación da Xunta de Compensación. Sistema de cooperación. A reparcelación. Sistema de expropiación. Tema 31. Outros sistemas de execución urbanística: execución forzosa, axente urbanizador, actuacións prioritarias e outros sistemas. Excepcións á actuación mediante unidades de execución: actuacións illadas e asistemáticas. Obtención de terreos dotacionais. Os convenios urbanísticos: modalidades e características. Tema 32. Expropiacións urbanísticas. Supostos expropiatorios. Procedementos de taxación individual e conxunta. Supostos indemnizatorios. Tema 33. Instrumentos de intervención no mercado do solo. Os patrimonios públicos de solo: especial referencia ao réxime xurídico do Patrimonio Municipal do solo. O dereito de superficie. Tema 34. Intervención administrativa na edificación ou uso do solo. A autorización administrativa a través de licenza urbanística: réxime xurídico con especial referencia ao silencio administrativo. Outras técnicas autorizatorias: a comunicación previa ou a declaración responsable en materia de obras. Obras realizadas pola Administración Pública. Tema 35. As ordes de execución. Deberes de conservación, limpeza e ornato. Expediente de declaración de ruína. Os informes sectoriais. Tema 36. A inspección urbanística. Protección da legalidade urbanística. Obras sen a preceptiva autorización administrativa ou contrarias as súas condicións. Inexactitude, falsidade e omisión de datos nas comunicacións previas de obras. A restauración da legalidade urbanística. Infraccións e sancións urbanísticas. Tema 37. Aspectos económicos con transcendencia urbanística. O imposto sobre construcións, instalacións e obras. As contribucións especiais e cotas de urbanización. Diferenza entre ambas figuras. Tema 38. Comunicación previa en materia de actividades. A Lei 9/2013, do 19 de decembro, de emprendemento e da competitividade económica de Galicia. Efectos das comunicacións previas. Actuacións de comprobación. Avaliación ambiental de actividades. Declaración de incidencia ambiental. Entidades de certificación de conformidade municipal. Réxime sancionador. Tema 39. Lei de Montes de Galicia. Competencias municipais na materia. Lei 3/2007, do 9 de abril, de prevención e defensa contra os incendios forestais de Galicia. A xestión subsidiaria da biomasa por parte das entidades locais. Tema 40. Lei 37/2003, do 17 de novembro, do ruído. Inspección. Infraccións e sancións en materia de ruído. ANEXO II.–MODELO DE INSTANCIA D./Dna ………………….……………………………., con DNI /NIE número …….…. e domicilio a efectos de notificacións e comunicación en …………………………………….…, CP …….…, localidade …………….…., telf. …….…………… EXPÓN: 1.º).–Que ten coñecemento da convocatoria publicada para a selección dun administrativo interino e creación de bolsa de emprego segundo as bases publicadas no BOP de data _____ 2.º).–Que estou en posesión de todos e cada un dos requisitos esixidos na base 4.ª de selección para participar no presente proceso selectivo e no caso de obter a praza comprométome a prestar xuramento ou promesa de conformidade co RD 70/1979.3.º) Que coñezo e acato incondicionalmente as bases que rexen o presente proceso selectivo.4.º) Que estou en posesión da seguinte titulación ou en condicións de obtela á data de remate de presentación de solicitudes do presente proceso selectivo (marcar o que proceda).  Certificado CELGA nivel 4 ou de ter superados os estudos conducentes á obtención da validación do nivel de competencia en lingua galega equivalente ao CELGA 4 segundo a Orde do 16 de xullo de 2007 da Consellería de Cultura, Educación e Ordenación Universitaria, modificada pola ORDE do 10 de febreiro de 2014.  Certificación galega de competencias dixitais en ofimática regulada no Decreto 218/2011 da Xunta de Galicia. Polo exposto, SOLICITO: Ser admitido/a ao correspondente proceso selectivo, achegando estes efectos a seguinte documentación ( marcar se procede): DOCUMENTACIÓN QUE SE ACHEGA  Xustificante de pagamento da taxa por dereitos de exame. Lugar e data Asdo.:. SR. ALCALDE DO CONCELLO DE OROSO SEGUNDO.–PUBLICAR estas bases no taboleiro de edictos do Concello e no Boletín Oficial da Provincia da Coruña. A data de publicación no Boletín Oficial da Provincia da Coruña do anuncio da convocatoria, servirá como data para o computo do prazo para a presentación de instancias. Oroso, 29 de xullo de 2015. O alcalde Manuel Mirás Franqueira